fi en en en fi fi fi fi fi fi fi fi en fi fi it en fr fr en fi en fr fr fr fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi lt fi fi fi et fi en
MikaK – Sivu 2 – Blackrocketralli.com
BLACK ROCKET RALLI avaa kesäkauden…
Tervakosken Urheiluautoilijat avaa rallin kesäkauden perinteisellä Black Rocket rallillaan. Kisa ajetaan pienoisrallina tunnetusti hienoilla etelä-hämäläisillä teillä ja kisan keskuspaikkana toimii jälleen Janakkalan Turenki. Tarjolla tulee olemaan vajaa 50 km vauhdikasta sorapätkää viitenä eri erikoiskokeena. Reittitiimimme on löytänyt tällä kertaa mukaan myös aivan uudeksilaskettavaa osuutta, joten mukaan kannattaa tulla joko kilpailijana tai katselijana.
Kisaan otetaan 220 ensimmäisenä HYVÄKSYTYSTI ilmoittautunutta, joten seuratkaa KITIN:n kilpailukalenteria ja huolehtikaa ilmoittautumisenne ajoissa, sillä TerUA:n kilpailuihin on perinteisesti ollut erittäin suuri määrä halukkaita mukaantulijoita.Kilpailu on samalla AKK:n alue 8:n rallimestaruuskilpailu. Myös www.terua.fi jawww.blackrocketralli.com – sivustoja kannattaa seurata lisäinfon saamiseksi.
16.4.201320.5.2016 MikaK Kirjoita kommentti
Innokkain kilpailija on käynyt jo pystyttämässä huoltotelttansa tuonne kilpailukeskuksen viereiselle huoltoalueelle 🙂 Toivottavasti ainakaan suurimpia sirkuseläimiä ei ole kisan aikana irrallaan…
Osa Black Rocket rallin reittiä on paljastunut!
7.4.201320.5.2016 MikaK Kirjoita kommentti
Osa reitistä on paljastunut. Kilpailun päätyöryhmä vieraili rallireitillä noita kurvien kallisteluita katselemassa. Hieman vielä lunta löytyi toki reitin lisäksi myös huoltoalueeltakin. Saapa nähdä, ajetaanko kilpailu erikoisliukuesterenkain (piikkipyörillä) 😉 Ei tietenkään, sillä säänhaltija on luvannut hoitaa asian kuntoon varmoista lähteistä saatujen tietojen mukaan 🙂
Huoltoalueella tarvitaan toistaiseksi öljynimeytysmaton lisäksi lumilapiota 🙂
Kilpailukeskus onneksi on sisätiloissa tänäkin vuonna 🙂
Terveisin Reittijohtaja Pasi Ruotanen
BR ralli 2013 säännöt julkaistu…
4.4.201320.5.2016 MikaK Kirjoita kommentti
Nyt on hyväksytty Black Rocket 2013 säännöt. Ilmoittautumisaikakin alkaa olla käsillä, sillä 8.4 avautuu KITI:ssä ilmoittautumiset. Muistakaa tehdä tuo mukaantulohakemuksenne ajoissa… kisaan mahtuu vain 220 kpl OIKEIN ilmoittautumisensa tehnyttä…..
27.3.201320.5.2016 MikaK Kirjoita kommentti
Koko pääjärjestelytoimikunta suunnittelemassa mm. palkintoja. Kuvassa vasemmalta pöydän ympäri Pasi Ruotanen, Laura Kääpä, Matias Weck, Hannu Lehto, Jarno Kääpä ja Jan Lönegren.
Black Rocket rallia 2013 on jo oikeasti kovasti työn alla…
25.11.201220.5.2016 MikaK Kirjoita kommentti
Muutama järjestelytoimikunnan kokous on jo takana, pääsponsorimme on edelleen mukana ja ratamestari Matias Weck on nähty jo tässä vaiheessa lupiakin kyselemässä tuolla jossain Corsican ja Rovaniemen suunnassa. Olemme siis taatusti saamassa taas kerran todella hyvän rallin ”made by TerUA”. Kisaan päsee VAIN hieman yli 200 osallistujaa, joten te kunnon ralliin halukkaat, olkaa tarkkana, kun kilpailukutsu julkaistaan tuolla KITI-palvelussa…
19.5.201221.5.2016 MikaK Kirjoita kommentti
Näin vanhana huru-ukkona kiitän omasta puolestani ensinnäkin koko järjestelytoimikuntaa: Jarnoa, Esaa ja Lauraa etunenässä, HIENOSTI sujuneesta Black Rocket Rallista. Oli hienoa olla mukana tekemässä vuosi vuodelta HYVÄÄ rallitapahtumaa….Teidän kanssanne on kiva toimia!
Kiitokset myös kaikille muiden seurojen edustajille eri toimitsijatehtävissä ja ennen kaikkea teille kilpailijat, jotka teette tästä nautittavan kilpailun järjestää…
Muistakaa myös suosia pääyhteistyökumppaniamme Keskipinta OY:tä, maanmainioiden Black Rocket rallirenkaiden valmistajaa.
15.5.201221.5.2016 MikaK Kirjoita kommentti
Black Rocket ralli on jo ovella ja järjestelyt rallimme suhteen ovat pientä hienosäätöä vailla valmiina.
Kilpailukeskuksen puitteet asettavat järjestäjille pieniä haasteita joita olemmekin pyrkineet ratkaisemaan parhaaksi katsomallamme tavalla. Sotkalinna tarjoaa kuitenkin hyvät puitteet ravintolatoiminnalle johon liittyen kilpailijoille onkin luvassa ilmaiset kahvit. Sisäravintolassa voi nauttia kahvin kera sämpylää tai munkkeja sekä keittolounasta kohtuullisella hinnalla. Emme ole kuitenkaan unohtaneet perinteistä ralli-makkaran myyntiä, joten sekin löytyy kilpailukeskuksestamme, aivan huoltoalueen läheisyydestä.
Kilpailumme pääsponsori Keskipinta Oy, Black Rocket -renkaiden valmistajana, on jälleen kerran hieno pääyhteistyökumppani, joka näkyy mm. kilpailun palkinnoissa. Olethan huomannut kilpailijaohjeessa olevan mainoksen jossa Keskipinta Oy mainostaa: vaihda piikkirenkaat rahaksi! Tässä loistava mahdollisuus tienata lompakkoon hieman lisää harrasterahaa.
Toivotamme teidät tervetulleiksi Black Rocket ralliimme!
PS. Olemme myös saaneet pientä vinkkiä että kilpailureitillä on ollut liikehdintää, muistattehan kuitenkin sääntöjen mukaisen toiminnan
Weck Racing mukana Black Rocketissa
14.5.201221.5.2016 MikaK Kirjoita kommentti
Tervakosken UA:ta edustava Matias Weck osallistuu lauantaina 19.5.2012 ajettavaan Black Rocket ralliin. Ralli on Matiakselle toinen kuljettajana kuten kisassa karttaa pyörittelevälle velipojalle. Debyyttikisasta onkin kulunut epäonnisten sattumien vuoksi jo puolitoista vuotta ja on aika palata kisoihin ratin taakse. Kaksi viime kautta Matias on lukenut tiekirjaa F-cupissa Kohtamäen Esalle menestyksekkäästi.
Auto ei ole vaihtunut, vaan 1600-kuutioinen Chrysler Avenger on kokenut pienen muodonmuutoksen harjoitusten kolhuja korjatessa. Autoa on päivitetty vähän sieltä ja täältä. Tehoa on tullut lisää, paino on pudonnut ja ajettavuuskin parantunut. Enää ei tarvitse tuskailla auton kanssa, vaan voi keskittyä ajotekniikan viilaamiseen.
Kisaan valmistautuminen ei ole sujunut ongelmitta. Harjoituskilometrejä on tullut vähemmän kuin suunniteltiin ja toivottiin. Harjoitusmahdollisuudet näin rospuuttokeleillä ovat rajalliset. Lisäksi Hyvinkään vauhtipuistossa ajettu harjoitus jäi suunniteltua lyhyemmäksi, kun moottori päätti luovuttaa öljynsä rallicross-radan pintaan. Näin synkkä saldo harjoituksista ja seurakilpailuista sai jatkoa. Yhtään harjoitusta tai seurakilpailua ei ole mennyt ilman jotain kalustovauriota. Sen sijaan autolla ajetut yksi ralli ja yksi rallisprint on tultu maalilipulle asti.
Kilpailu ajetaan kuljettajakaksikolle tutulla seudulla, joten reitti tuskin on tuntematon. Kisan luonteesta johtuen tietuntemuksesta ei saa etulyöntiasemaa, kun samaa tietä ajetaan neljä kertaa. B-junioreissa ajetaan mielenkiintoinen ”merkkiluokka” kun kilpailuun on ilmoittautunut myös toinen F-ryhmän ”Kostaja”. Tulossa on siis mielenkiintoinen kilpailu. Tervetuloa penkalle jännäämään!
Newer posts 1 2 3 … 5 Older posts
Lauantaina 3.9.2016 se sitten starttaa….
sparkling Theme by Colorlib Powered by WordPress